**MUNICIPIUL BUCUREŞTI**

**CONSILIUL LOCAL AL SECTORULUI 1**

**HOTĂRÂRE**

***pentru modificarea Hotărârii Consiliului Local al Sectorului 1 nr. 218/11.12.2014 privind modificarea Hotărârii Consiliului Local al Sectorului 1 nr. 233/08.11.2012 privind aprobarea programului local multianual de creștere a performanței energetice a blocurilor de locuințe din Sectorul 1 al Municipiului București***

***pentru perioada 2013 - 2014***

În temeiul prevederilor art. 36 alin. (2), lit. b) și alin. (4) lit.b), ale art.45 alin. (2), lit. b), art.49, art. 63, alin. (1), lit.c) și alin (4) lit.c), art. 81 alin. (2), lit. d), precum și ale art.115, alin. (1), lit b), alin. (3), alin. (5) și alin. (6) din Legea administrației publice locale nr. 215/2001, republicată, cu modificările și completările ulterioare;

În conformitate cu prevederile art. 20, alin. (1), lit. “f” și “g” și art. 61, alin. (1) din Legea nr. 273/2006 privind finanțele publice locale, cu modificările și completările ulterioare;

În concordanță cu prevederile Ordonanței de Urgență a Guvernului României nr. 18/2009 privind creșterea performanței energetice a blocurilor de locuințe, cu modificările și completările ulterioare;

Ținând seama de Hotărârea Consiliului Local al Sectorului 1 nr. 3/2008 privind aprobarea preluării de către Consiliul Local al Sectorului 1 a finanțării cheltuielilor ce revin în sarcina asociațiilor de proprietari pentru reabilitarea termică a unor clădiri de locuit multietajate;

Luând în considerare Hotărârea Consiliului Local al Sectorului 1 nr. 263/2009 privind aprobarea de către Consiliul Local al Sectorului 1 a finanțării unei părți din cheltuielile aferente lucrărilor de intervenție la blocurile de locuinte de pe raza administrativă a Sectorului 1 a Municipiului București;

În concordanță cu prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Luând act de:

1. expunerea de motive a Primarul Sectorului 1 al Municipiului București, în calitatea sa de inițiator;
2. raportul de specialitate întocmit de Direcția Management Economic împreună cu Direcția Investiții din cadrul aparatului de specialitate al Primarului Sectorului 1;
3. Raportul Comisiei de studii, prognoze economico-sociale, buget, impozite şi taxe locale a Consiliului Local al Sectorului 1;

Constatând necesitatea de a adauga noi blocuri de locuințe in cadrul programului local multianual de creștere a performanței energetice a blocurilor de locuințe din Sectorul 1 al Municipiului București;

# CONSILIUL LOCAL AL SECTORULUI 1

**HOTARĂȘTE:**

**Art.1.** Se înlocuiește Anexa nr.1 a Hotărârii Consiliului Local al Sectorului 1 nr. 218/11.12.2014 privind modificarea Hotărârii Consiliului Local al Sectorului 1 nr. 233/08.11.2012 privind aprobarea programului local multianual de creștere a performanței energetice a blocurilor de locuințe din Sectorul 1 al Municipiului București pentru perioada 2013 – 2014, cu Anexa nr.1, care face parte integrantă din prezenta hotărâre.

**Art.2.** Celelalte prevederi ale Hotărârii Consiliului Local al Sectorului 1 nr. 218/11.12.2014 rămân nemodificate.

**Art.3.** Primarul Sectorului 1, Direcția Management Economic, Direcția Investiții, se însărcinează cu aducerea la îndeplinire a prezentei hotărâri.

**Art. 4.** Prezenta hotărâre se comunică, prin intermediul Secretarului Sectorului 1 al Municipiului București, în termenul prevăzut de lege, Primarului Sectorului 1, Prefectului Municipiului București, precum și pe pagina de internet [www.primariasector1.ro.](http://www.primariasector1.ro/)

Această hotărâre a fost adoptată în ședința ordinară a Consiliului Local al Sectorului 1 din data de 26.11.2015.

 **PREŞEDINTE DE ŞEDINŢĂ, CONTRASEMNEAZĂ,**

 **Adrian Tănăsescu**

 **SECRETAR**

 **Remus Alexandru Moldoveanu**

 **Nr.: 187**

 **Data: 26.11.2015**